Në bazë të nenit 21 të Ligjit për veprimtaritë komunale („Fleta Zyrtare e Malit të Zi”, nr. 55/16, 74/16, 2/18, 66/19, 140/22 dhe 84/24), nenit 38 paragrafi 1 pika 30 të Ligjit mbi vetëqeverisjen lokale („Fleta Zyrtare e Malit të Zi”, nr. 2/18, 34/19, 38/20, 50/22, 84/22, 81/25 dhe 98/25) dhe nenit 53 paragrafi 1 pika 30 të Statutit të Komunës së Tuzit („Fleta Zyrtare e Malit të Zi – dispozitat komunale”, nr. 24/19, 05/20, 51/22, 55/22 dhe 15/26), Kuvendi i Komunës së Tuzit, në seancën e mbajtur më datë 22.10.2026, sjell

VENDIM
mbi dhënien e pëlqimit në Kontratën për besimin e kryerjes së veprimtarive komunale dhe shfrytëzimin e infrastrukturës komunale dhe mjeteve të tjera në pronësi të Komunës së Tuzit të lidhur me SHPK „Komunalno/Komunale” Tuz

Neni 1
Jepet pëlqimi për Kontratën për besimin e kryerjes së veprimtarive komunale dhe shfrytëzimin e infrastrukturës komunale dhe mjeteve të tjera në pronësi të Komunës së Tuzit, të cilën e lidhin Komuna e Tuzit dhe SHPK „Komunalno/Komunale” Tuz.
SHPK „Komunalno/Komunale” Tuz do t'i kryejë punët e besuara në territorin e Komunës së Tuzit.

Neni 2
Pjesë përbërëse e këtij vendimi është Kontrata për besimin e kryerjes së veprimtarive komunale dhe shfrytëzimin e infrastrukturës komunale dhe mjeteve të tjera në pronësi të Komunës së Tuzit.

Neni 3
Ky vendim hyn në fuqi ditën e tetë nga dita e publikimit në „Fletën Zyrtare të Malit të Zi – dispozitat komunale”.

